CELEX: 62017TN0675
Language: lv
Date: 2017-09-29 00:00:00
Title: Lieta T-675/17: Prasība, kas celta 2017. gada 29. septembrī – Aplicacions de Servei Monsan un citi/VNV

11.12.2017   
            
            
               LV
            
            
               Eiropas Savienības Oficiālais Vēstnesis
            
            
               C 424/47
            
         Prasība, kas celta 2017. gada 29. septembrī – Aplicacions de Servei Monsan un citi/VNV
   (Lieta T-675/17)
   (2017/C 424/69)
   Tiesvedības valoda – spāņu
   
      Lietas dalībnieki
   
   
      Prasītāji: Aplicacions de Servei Monsan, SLU (Mollet del Vallés, Spānija) un 79 citi prasītāji) (pārstāvji – M. Romero Rey un I. Salama Salama, advokāti)
   
      Atbildētāja: Vienotā noregulējuma valde
   
      Prasītāju prasījumi:
   
   
               —
            
            
               pamatojoties uz LESD 263. pantu, atzīt par spēkā neesošu Vienotās noregulējuma valdes 2017. gada 7. jūnija Lēmumu SRB/EES/2017/08 attiecībā uz noregulējuma shēmas pieņemšanu sabiedrībai Banco Popular Español, S.A.;
            
         
               —
            
            
               saskaņā ar LESD 340. panta 2. punktu un Eiropas Savienības Pamattiesību hartas 41. panta 3. punktu piespriest Vienotai noregulējuma valdei atlīdzināt prasītājām nodarīto kaitējumu šādā apmērā:
               
                           i.
                        
                        
                           akcionāriem: Banco Popular akciju neto aktīvu vērtību, kuras skaitliskais radītājs tiks precīzi noteikts, ņemot vērā pielikuma A.5 pievienotā eksperta atzinuma papildinājumu, tiklīdz mums būs pieejami “neatkarīgo ekspertu” provizoriskais un gala vērtējums atbilstoši Regulas (ES) 806/2014 20. panta prasībām (eksperta atzinuma secinājumi, pielikums A.5.1, 106. lpp);
                        
                     
                           ii.
                        
                        
                           pirmā līmeņa kapitāla instrumentu turētājiem: summu, kas atbilst uz lēmuma pieņemšanas dienu aktualizētai obligāciju nominālvērtībai, pieskaitot attiecīgos kavējuma procentus, skaitot no minētā datuma līdz brīdim, kad attiecīgā summa tiks atmaksāta (eksperta atzinums, pielikums A.5.2, 105. lpp.);
                        
                     
                           iii.
                        
                        
                           otrā līmeņa kapitāla instrumentu turētājiem: summu, kas atbilst uz lēmuma pieņemšanas dienu aktualizētai obligāciju nominālvērtībai, pieskaitot attiecīgos kavējuma procentus, skaitot no minētā datuma līdz brīdim, kad attiecīgā summa tiks atmaksāta (eksperta atzinums, A.5-3., 12. lpp.);
                        
                     
         
               —
            
            
               atbilstoši Vispārējās tiesas Reglamenta 133. un 134. pantam piespriest Vienotājai noregulējuma valdei atlīdzināt tiesāšanās izdevumus šajā tiesvedībā.
            
         
      Pamati un galvenie argumenti
   
   Pamati un galvenie argumenti ir līdzīgi tiem, kuri ir izvirzīti lietās: T-478/17 Mutualidad de la Abogacía un Hermandad Nacional de Arquitectos Superiores y Químicos/Vienotā noregulējuma valde, T-481/17 Fundación Tatiana Pérez de Guzmán y Bueno un SFL/Vienotā noregulējuma valde, T-482/17 Comercial Vascongada Recalde/Komisija un Vienotā noregulējuma valde, T-483/17 García Suárez un citi/Komisija un Vienotā noregulējuma valde, T-484/17 Fidesban un citi/Vienotā noregulējuma valde, T-497/17 Sánchez del Valle y Calatrava Real State 2015/Komisija un Vienotā noregulējuma valde un T-498/17 Pablo Álvarez de Linera Granda/Komisija un Vienotā noregulējuma valde.